section_heading: Igračka karijera
paragraph_text: Dudek je počeo igrati nogomet s dvanaest godina za Gornik Knurów. Šest godina kasnije prešao je u Concordiju Knurów gdje je postavio rekord od 416 minuta bez primljenog gola. Jednu sezonu igrao je za Sokol Tychy u prvoj poljskoj ligi. S 23 godine napušta Poljsku i pridružuje se Feyenoordu iz Rotterdama. Krajem kolovoza 2001. prelazi u Englesku u Liverpool gdje je odigrao 129 utakmica. S 34 godine preselio se u Real Madrid gdje je odigrao samo dvije utakmice, koje mu nisu bile dovoljne da izbori mjesto u poljskoj nogometnoj reprezentaciji za Europsko prvenstvo 2008. godine.<ref>